แรงขาย “พลังงาน” ฉุด SET ปิดลบ 1 จุด จับตาพรุ่งนี้บาทแตะ 37 บ. กดฟันด์โฟลว์ไหลออก
SET ปิดลบ 1 จุด รับแรงขายทำกำไรกลุ่มพลังงาน จับตาพรุ่งนี้บาทแตะ 37 บ. กดฟันด์โฟลว์ไหลออก หลัง Dollar Index จ่อทำนิวไฮ แนวโน้มพรุ่งนี้ให้แนวต้าน 1,640 จุด แนวรับ 1,620 จุด 
SET ปิดลบ 1 จุด รับแรงขายทำกำไรกลุ่มพลังงาน จับตาพรุ่งนี้บาทแตะ 37 บ. กดฟันด์โฟลว์ไหลออก หลัง Dollar Index จ่อทำนิวไฮ แนวโน้มพรุ่งนี้ให้แนวต้าน 1,640 จุด แนวรับ 1,620 จุด 
31 ส.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยช่วงบ่ายรับแรงขายทำกำไรออกมาค่อนข้างมาก หลังจากช่วงเช้าบวกสวนตลาดหุ้นอื่นในภูมิภาค โดยเฉพาะกลุ่มพลังงานถ่วงตลาดช่วงบ่ายจากราคาน้ำมันปรับลงมาค่อนข้างแรง
ทั้งนี้ยังต้องติดตามทิศทางเม็ดเงินต่างประเทศ (Fund Flow) จะเป็นอย่างไรต่อไปหลังจากเดือน ส.ค.นักลงทุนต่างชาติเข้ามาซื้อค่อนข้างมาก ขณะที่ Dollar Index ดีดขึ้นกดให้เงินบาทอ่อนค่า มองเป็นภาพที่น่ากังวล ทำให้นักลงทุนเริ่มระมัดระวังการลงทุนมากขึ้น เพราะเกรงว่า Fund Flow ชะลอจะกดดันตลาด
สำหรับแนวโน้มตลาดหุ้นไทยในวันพรุ่งนี้คาดว่าปรับตัวลง แนะติดตามทิศทาง Fund Flow อาจพลิกมาเป็นขาย และ short ในตลาด Futures ขณะที่เงินบาทอ่อนค่าใกล้ 36.50 บาท/ดอลลาร์ ขณะที่ Dollar Index จ่อทำนิวไฮอาจกดดันให้เงินบาทมีโอกาสอ่อนลงไปที่ 37 บาท/ดอลลาร์ และในเดือน ก.ย.จะมีการปรับลดขนาดงบดุล (QT) เพิ่มขึ้นยิ่งจะทำให้ตลาดหุ้นไปไหนได้ไม่ไกล ทั้งนี้ มองดัชนีไม่ควรหลุดระดับ 1,620 จุด ให้แนวต้านที่ 1,640 จุด คาดว่าคงไม่สามารถผ่านไปได้ และให้แนวรับ 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 12,711.85 ล้านบาท ปิดที่ 153.50 บาท ลดลง 2.00 บาท
BANPU มูลค่าการซื้อขาย 4,888.45 ล้านบาท ปิดที่ 14.50 บาท ลดลง 0.40 บาท
BH มูลค่าการซื้อขาย 4,108.46 ล้านบาท ปิดที่ 216.00 บาท เพิ่มขึ้น 1.00 บาท
PTTEP มูลค่าการซื้อขาย 3,337.67 ล้านบาท ปิดที่ 168.50 บาท ลดลง 3.50 บาท
BDMS มูลค่าการซื้อขาย 3,256.01 ล้านบาท ปิดที่ 29.25 บาท เพิ่มขึ้น 1.00 บาท